ddrg/super_eurlex huggingface dataset:
13.

Vykdydama tarptautinių kokybės standartų (ISO 27001) ir Tarnybos biudžeto komiteto nustatytus vidaus kontrolės standartų (ICS 10) reikalavimus, Tarnyba parengė veiklos tęstinumo planą (BCP). Tai dabar taip pat numatyta 2013 m. Finansiniame pagrindų reglamente. 2006 m. lapkričio mėn. Tarnybos valdymo organai – Administracinė valdyba ir Biudžeto komitetas – buvo informuoti apie VRDT trijų lygių scenarijaus strategiją (0 lygis – krizės valdymo komanda, 1 lygis – IT ir logistikos komandos, atkūrimo koordinavimo komanda ir bendra komunikacijos komanda ir 2 lygis – atkuriamuosius darbus vykdysiančios komandos) ir ją parėmė. Budėjimo funkcijas vykdysiančių darbuotojų atlyginimas numatytas Tarnybos nuostatuose. Tam reikalinga biudžeto suma numatyta atitinkamoje biudžeto eilutėje, ji bus atnaujinama ir iš naujo tvirtinama kiekvienais metais (pagal organizacijos poreikius). Atlikus nuodugnią poveikio analizę, su išorės konsultantų pagalba sudarytas veiklos tęstinumo planas apima VISAS Tarnybos veiklos sritis. Šiuo metu Tarnyboje yra 25 nuolatinės budėjimo funkcijos, kurios 2013 m. kainavo 4 02 458 eurų. Priežastys, privertusios įdiegti tokią tvirtą struktūrą, yra šios: Tarnybos veikla suinteresuotiesiems subjektams yra labai svarbi ir matoma. Tarnyba turi užtikrinti elektroninių paslaugų prieinamumą ir spartų naudotojų užklausų tenkinimą 24 valandas per parą septynias dienas per savaitę. Sutrikęs IT sistemos veikimas turėtų didelį poveikį veiklos tęstinumui. Todėl veiklos tęstinumas yra labai svarbus ir jį užtikrinti padeda visi Tarnybos departamentai (veiklos matomumas, pvz., bendradarbiavimas su valstybėmis narėmis, ir stebėjimo funkcijos, bendradarbiavimas su Briuselio biuru, pagalba nuotoliniu būdu dirbantiesiems, gero mokesčių surinkimo mechanizmo (visų Tarnybos departamentų naudojamos automatizuotos IT sistemos) veikimo užtikrinimas ir galiausiai viešuosius pirkimus vykdančių darbuotojų įtraukimas, kadangi jie tvarko finansines bylas ir susidarius nepalankioms aplinkybėms turi apibrėžtą veiksmų koordinavimo funkciją). Kadangi mūsų tiekėjų yra labai daug ir jie yra iš įvairių šalių, formalios dokumentacijos kiekis yra labai didelis ir jos tvarkymas labai priklauso nuo IT priemonių. Šios priežastys, mūsų manymu, pateisina tai, kad šios srities išmokų suma skiriasi nuo kitų agentūrų. Nuo įsteigimo Tarnyba jau dukart buvo įvedusi budėjimo pamainomis režimą – pastarąjį kartą tuomet, kai pradėjo veikti jos naujoji svetainė. Budėjimo funkcijoms atlyginti išmokėta suma sudaro mažiau nei 0,5 % visų I antraštinės dalies išmokų. Šios išlaidos taip pat yra mažesnės nei vienos darbo dienos pajamos iš Tarnybos internetu teikiamų paslaugų. Siekdama toliau tobulėti Tarnyba atsižvelgs į šią Audito Rūmų pastabą ir kasmet peržiūrės savo procesus, procedūras ir nuostatas.
21.

2012 m. pagrindinis įvykis buvo K3 pastato užbaigimas laiku ir neviršijus biudžeto. Kadangi į šį pastatą buvo galima pradėti kraustytis nuo 2012 m. lapkričio mėn., įvairių Audito Rūmų skyrių perkėlimas pradėtas pagal numatytą grafiką ir kelios Audito Rūmų kolegijos į K3 pastatą persikraustė prieš metų pabaigą. Be to, buvo sėkmingai atidarytas naujas Audito Rūmų biuras Briuselyje. Verta paminėti kelis svarbius rezultatus IT srityje: i) naujame K3 pastate įrengtas ekologiškesnis ir saugesnis duomenų centras ir moderni IT infrastruktūra/VOIP telefoninė sistema; ii) sukurta ir išbandyta Audito Rūmų pagrindinė audito programinė įranga Assyst2; iii) atlikta intraneto ir interneto migracija į SharePoint.
12.

2011 m. buvo pirmieji ESMA veiklos metai, nors jos steigiamasis reglamentas paskelbtas tik 2010 m. gruodžio 15 d. Vėlyvas reglamento paskelbimas neleido Institucijai laiku pradėti įdarbinimo procedūrų, o tai tiesiogiai paveikė jos lėšų panaudojimo lygį. Be to, dauguma ESMA IT tikslų (projektų) atidėti dėl to, kad buvo vėluojama sukurti tokių sistemų įgyvendinimui reikalingus teisės aktus.
Bendrija savo kompetencijų ribose vykdo ekonominio, finansinio ir techninio bendradarbiavimo priemones trečiosiose šalyse. Šios priemonės papildo valstybių narių vykdomas priemones ir yra suderinamos su Bendrijos plėtros politika. (181a straipsnis)

Tikslai Teikti ES pagalbą: i) rekonstrukcijai, pabėgėlių ir perkeltų asmenų sugrįžimui; ii) gero administravimo skatinimui, institucijų ir teisinės valstybės stiprinimui; iii) rinkos ekonomikos vystymui ir investicijoms į gyvybiškai svarbią infrastruktūrą bei aplinkos apsaugos priemones; iv) socialiniam vystymui ir pilietinės visuomenės stiprinimui.

Paraiškos teikimas Agentūra valdo pagrindines pagalbos programas Kosove, Serbijoje ir Juodkalnijoje bei Buvusioje Jugoslavijos Respublikoje Makedonijoje. Parama gali būti skiriama valstybėms, JT pavaldžioms organizacijoms, federacinėms, regioninėms ir vietos institucijoms, viešosioms ir iš dalies viešosioms įstaigoms, socialiniams partneriams, verslą remiančioms organizacijoms, kooperatyvams, savišalpos bendrovėms, labdaros organizacijoms, fondams ir NVO.

Uždaviniai — Konsultuoti Komisiją svarbiausių poreikių klausimais; — Rengti rekonstrukcijos ir pabėgėlių bei perkeltų asmenų sugrįžimo programas; — Vykdyti visas būtinas ES pagalbos įgyvendinimo operacijas.

1 — Valdyba Ją sudaro po vieną atstovą iš kiekvienos valstybės narės, du Komisijos atstovai ir vienas stebėtojas iš Europos investicijų banko. 2 — Direktorius Jį skiria Administracinė valdyba Komisijos teikimu. Veiklos centrai Belgrade, Prištinoje, Podgoricoje ir Skopjėje, turintys didelę valdymo autonomiją. 3 — Išorės auditas Audito Rūmai. 4 — Biudžeto įvykdymą tvirtinanti institucija Parlamentas rekomendavus Tarybai.

Biudžetas 236,5 milijono eurų (250,2 milijono eurų) Darbuotojų skaičius 2008 m. gruodžio 31 d. Personalo plane numatytos 93 (108) darbo vietos laikiniems darbuotojams, iš kurių užimtos: 61 (83) Kitos darbo vietos: Vietiniai darbuotojai: 158 (165) darbo vietos, iš kurių 32 (154) buvo užimtos. Sutartininkai: 28 (29) darbo vietos, iš kurių 19 (27) buvo užimtos. Iš viso darbuotojų: 112 (264) iš jų užsiima Pagrindine veikla: 59 (163) Administracine veikla: 53 (101)
11.

Centrinė priežiūra yra atliekama tik projektų, susijusių su IT, atžvilgiu ir apima tik IT išteklius. Kitų projektų priežiūrą iki šiol vietos lygiu atlieka atitinkamos veiklos sritys, tuo tarpu antrinė, nepriklausoma šių veiklos sričių kontrolė prioritetų nustatymo, tvirtinimo ir priežiūros lygmenimis nėra atliekama. Be to, 2004 metais beveik pusė centriniu lygmeniu prižiūrimų projektų vėlavo daugiau nei 20 %, lyginant su pradiniu planavimu.
7.

Komisija netaiko jokios pripažintos valdymo sistemos arba savo metinėse ataskaitose nenurodo, kokiu mastu tokios sistemos laikomasi (20). Nepaisant to, kad finansinės ataskaitos yra rengiamos remiantis Tarptautiniais viešojo sektoriaus apskaitos standartais (TVSAS), kartu nėra pateikiama ataskaita, kurioje būtų apžvelgtas Komisijos valdymas, veiksmingumas ir strategija, atsižvelgiant į riziką tikslų vykdymui. Komisija teikia neteisėtų ir netvarkingų ūkinių operacijų lygio įvertį (taip pat žr. 12 dalį) Metinėje valdymo ir veiksmingumo ataskaitoje (MVVA) (iki 2015 m. ataskaitos, šis įvertis buvo teikiamas „apibendrinamojoje ataskaitoje“), tačiau suinteresuotosioms šalims, įskaitant Audito Rūmus, ji pateikiama tik po to, kai užbaigiamas metinis auditas. Informacija yra išsisklaidžiusi (ir kartais kartojasi) Komisijos lygmens ir generalinių direktoratų (GD) lygmens dokumentuose, kurie atskirai skelbiami per visus metus (dažnai per vėlai, kad būtų galima į juos atsižvelgti atliekant metinių finansinių ataskaitų auditą arba išnagrinėti mūsų metinėje ataskaitoje).
3.

Nors Audito Rūmai pritaria naujų veiksmingos ir efektyvios vidaus kontrolės (8), taip pat proporcingumo (9) biudžeto principų įdiegimui bei skaidrumo sąvokos plėtotei (10), kai kurie pasiūlyti pakeitimai sumažina biudžeto valdymo institucijos biudžeto valdymo kontrolę. Visų pirma išlieka tam tikros Audito Rūmų ankstesnėje nuomonėje nurodytos išimtys (11). Be to, buvo pasiūlytos naujos išimtys, kaip antai siūlomame 158 straipsnyje numatyta galimybė techninei pagalbai skirtas biudžeto lėšas struktūrinių fondų srityje be jokių apribojimų perkelti iš vienos antraštinės dalies į kitą.
27.

Be to, gali atsirasti praktinių sunkumų, nes naujas pasiūlymas, kitaip nei Reglamentas (EB) Nr. 1798/2003, nenumato tiesioginių ryšių bei bendradarbiavimo su mokesčių inspektoriais arba kovos su sukčiavimu tarnybų darbuotojais. Informaciją siūloma perduoti tik pasitelkiant atitinkamas centrines ryšių palaikymo tarnybas ir kitas su mokesčiais susijusių tyrimų institucijas. Dėl to atsiranda rimta rizika, kad koordinavimas sulėtės ir nebus pakankamai sklandžiai vykdomas.
2.4.

Be to, COSAC pažymi, kad 22-ojoje pusės metų ataskaitoje nurodyta, jog dauguma atsakiusių parlamentų teigiamai vertintų naujų priemonių, pagal kurias parlamentams sudaroma galimybė dalyvauti ir bendradarbiauti oficialiai nedarant Sutarties pakeitimų, sukūrimą. Šiomis aplinkybėmis COSAC pripažįsta, kad parlamentai plačiai remia iniciatyvas, pavyzdžiui, žaliosios kortelės procedūros, dar vadinamos „tvirtesniu politiniu dialogu“, įdiegimą; be to, COSAC atsižvelgia į tebevykstančias diskusijas, kurių rezultatas turėtų būti labiau sutelkta ir griežtesnė Europos Komisijos metinės darbo programos parlamentinė kontrolė.
(8d)

reikalavimus atitinkančios investicijos turi būti nuosavo arba kvazinuosavo kapitalo priemonės. Kvazinuosavo kapitalo priemonės yra finansavimo priemonių rūšis, kuri yra nuosavo kapitalo ir skolos derinys, kai priemonės grąža yra susijusi su reikalavimus atitinkančios portfeliui priklausančios įmonės pelnu arba nuostoliais ir jos išmokėjimas nėra visiškai užtikrintas įsipareigojimų neįvykdymo atveju. Prie tokių priemonių priskiriamos įvairios finansavimo priemonės, pvz., subordinuotosios paskolos, akcijos be balsavimo teisės, netiesioginio dalyvavimo paskolos, teisės gauti dalį pelno, konvertuojamos obligacijos ir obligacijos su garantija; Turėtų būti leidžiama nuosavo ir kvazinuosavo kapitalo priemones papildyti (bet ne pakeisti) garantuotomis arba negarantuotomis paskolomis, t. y. pereinamojo laikotarpio finansavimu, kurį reikalavimus atitinkantis rizikos kapitalo fondas teikia reikalavimus atitinkančiai portfeliui priklausančiai įmonei, kurioje reikalavimus atitinkantis rizikos kapitalo fondas jau turi reikalavimus atitinkančių investicijų, jeigu tokioms paskoloms naudojama ne daugiau kaip 30 proc. visų reikalavimus atitinkančio rizikos kapitalo fondo kapitalo įnašų ir nepareikalautojo numatytojo kapitalo. Be to, siekiant atspindėti dabartinę verslo praktiką rizikos kapitalo rinkoje, reikalavimus atitinkančiam rizikos kapitalo fondui turėtų būti leidžiama pirkti esamas reikalavimus atitinkančios portfeliui priklausančios įmonės akcijas iš esamų tos įmonės akcininkų. Siekiant užtikrinti kuo plačiausias lėšų rinkimo galimybes, taip pat turėtų būti leidžiama investuoti į kitus reikalavimus atitinkančius rizikos kapitalo fondus. Siekiant išvengti investicijų į reikalavimus atitinkančias portfeliui priklausančias įmones sumažėjimo, reikalavimus atitinkantiems rizikos kapitalo fondams turėtų būti leidžiama investuoti tik į kitus reikalavimus atitinkančius rizikos kapitalo fondus, jeigu tie reikalavimus atitinkantys rizikos kapitalo fondai patys nėra investavę daugiau kaip 10 proc. visų savo kapitalo įnašų ir nepareikalautojo numatytojo kapitalo į kitus reikalavimus atitinkančius rizikos kapitalo fondus;
F.

kadangi Portugalijos Konstitucijos 157 straipsnio 2 ir 3 dalyse nustatyta: „2. Respublikos Asamblėjos nariai negali būti apklausiami arba jiems negali būti pateikiami kaltinimai be Asamblėjos leidimo. Pastaruoju atveju Asamblėja būtinai turi nuspręsti suteikti leidimą, jei esama akivaizdžių požymių, kad padaryta tyčinė nusikalstama veika, už kurią skiriama maksimali daugiau nei trejų metų laisvės atėmimo bausmė. 3. Nė vieno Respublikos Asamblėjos nario negalima sulaikyti, suimti arba įkalinti be Asamblėjos leidimo, išskyrus už tyčinę nusikalstamą veiką, už kurią baudžiama laisvės atėmimo bausme, nurodyta ankstesnėje dalyje, ir jei asmuo buvo sulaikytas darantis nusikalstamą veiką (in flagrante delicto).“;
2. Klausimas įtraukiamas į sesijos, vyksiančios po šio paskelbimo, darbotvarkės projektą, siekiant šį klausimą apsvarstyti per diskusijas ir dėl jo balsuoti, ir Parlamento pirmininkas nustato pakeitimų pateikimo terminą, kai frakcija arba mažiausiai 40 narių to paprašo per 48 valandas nuo sprendimo paskelbimo momento.
24.

palankiai vertina vietos ir tarptautinių organizacijų, įskaitant Tarptautinę be žinios dingusių asmenų komisiją pastangas siekiant apskaityti daugiau kaip 30 000 asmenų, dingusių be žinios per praėjusio amžiaus paskutiniojo dešimtmečio konfliktus buvusios Jugoslavijos teritorijoje, ir 8 000 Srebrenicos genocido aukų; primena, kad 7 200 žmonių vis dar yra dingę be žinios;
51.

yra susirūpinęs dėl to, kad Europos salų, periferinių ir atokių regionų jungtys praktiškai nutrūksta ne sezono metu ir nuo to nukenčia šių regionų gyventojai ir įmonės; ragina Komisiją skirti deramą dėmesį sprendimams dėl valstybės pagalbos, susijusiems su ES salų, periferinių ir atokių regionų junglumu, ypač dėl to, kad jie ypač nukentėjo nuo pandemijos;
H.

kadangi Ukrainos teritorijoje vykstantis karas užkerta kelią vidiniam prekių, ypač maisto, pašarų ir kitų žemės ūkio produktų judėjimui, be to, yra sustabdyti aliejinių augalų sėklų spaudimo darbai ir įvesti kai kurių kultūrinių augalų eksporto licencijavimo reikalavimai, o dėl to Ukrainoje smarkiai trūksta maisto, stokojama prieinamų išteklių, kuriuos būtų galima gabenti į kitas šalis, ir, savo ruožtu, neišvengiamai kyla geopolitinio nestabilumo grėsmė;
palankiai vertina ombudsmenės darbą siekiant apsaugoti ES piliečių teisę susipažinti su ES institucijų turimais dokumentais ir suteikti piliečiams dokumentus visomis oficialiosiomis ES kalbomis; palankiai vertina ombudsmenės iniciatyvą dėl pagreitintos procedūros, susijusios su galimybe susipažinti su dokumentais, siekiant per 40 darbo dienų priimti sprendimą dėl prašomų dokumentų; pabrėžia, kad 2020 m. vidutinė skundų dėl galimybės visuomenei susipažinti su dokumentais nagrinėjimo trukmė yra trečdalis laiko, buvusio iki 2018 m., kai buvo pradėta taikyti ši procedūra; mano, kad visiško skaidrumo ir visuomenės galimybės susipažinti su ES institucijų turimais dokumentais užtikrinimas yra itin svarbus siekiant užtikrinti aukščiausią piliečių demokratinių teisių apsaugos lygį ir jų pasitikėjimą ES institucijomis; mano, kad pirmenybė turi būti teikiama Reglamento (EB) Nr. 1049/2001 ( 3 ) peržiūrai; apgailestauja dėl to, kad ES teisės aktai dėl galimybės susipažinti su dokumentais yra labai pasenę ir dėl to taip pat varžoma ombudsmenės veikla šiuo klausimu;
72.

ragina Komisiją apsvarstyti naujus vaistų naudojimo gydant kitas ligas skatinimo procesus; ragina Komisiją sudaryti palankesnes sąlygas plačiau naudoti vaistus ne pagal indikacijas, įskaitant pigesnius vaistus ir vaistus, naudojamus retoms vėžinėms ligoms gydyti, be kita ko, tais atvejais, kai turima patikimų mokslinių duomenų apie veiksmingumą ir saugumą pacientams; be to, atkreipia dėmesį į galimybę sukurti naują sistemą, pagal kurią būtų remiama prekyba vaistais su naujomis patvirtintomis indikacijomis ir jų vartojimas, kad vaistų paskirties keitimas ES taptų patrauklesnis;
—

atsižvelgdamas į 2020 m. bendrovių „Ecorys“ ir „SportsEconAustria“ ataskaitą Europos Komisijai „COVID-19 ekonominio poveikio ES sporto sektoriui vertinimo apžvalginis tyrimas“ (angl. Mapping study on measuring the economic impact of COVID-19 on the sport sector in the EU),
23.

pripažįsta, kad didėjanti Kinijos įtaka, atkaklumas bei karinis, technologinis ir politinis pakilimas turi būti pasitikti suderinta transatlantine strategija; atsižvelgdamas į tai, palankiai vertina per pastaruosius NATO bei ES ir JAV aukščiausiojo lygio susitikimus vartotą griežtą kalbą; reiškia rimtą susirūpinimą dėl Kinijos komunistų partijos valdžios institucijų vykdomos politikos, susijusios, be kita ko, su demokratijos slopinimu Honkonge, diskriminaciniu elgesiu su religinėmis ir kultūrinėmis mažumomis, ypač uigūrais Sindziange, grasinimais Taivanui arba agresyvia politika ir veiksmais Pietų Kinijos jūroje; be to, atkreipia dėmesį į tai, kad svarbu tai, jog Kinija, kaip autokratinis režimas, pradėjo sisteminę konkurenciją su transatlantine partneryste, pakenkdama taisyklėmis grindžiamai tarptautinei tvarkai, kuri buvo kuriama daugelį dešimtmečių, ir savo ruožtu bando ją pertvarkyti pagal pačios Kinijos komunistų partijos vertybes, doktriną ir interesus; primena padidėjusį Kinijos dalyvavimą tarptautinėje arenoje ir Europoje įgyvendinant iniciatyvą „Viena juosta, vienas kelias“, jos investicijas į ypatingos svarbos infrastruktūrą Europoje, veiklą kibernetinėje erdvėje, Arkties regionuose ir Afrikoje, taip pat užfiksuotą intelektinės nuosavybės vagystę ir balistinių raketų atsargų kaupimą; ragina atidžiai stebėti Kinijos veiklą informacinių ir ryšių technologijų (IRT) srityje, visų pirma atsižvelgiant į jos skaitmeninio šilko kelio iniciatyvą, siekiant užkirsti kelią priklausomybei nuo Kinijos bendrovių kontroliuojamos infrastruktūros, kuri kelia vienašališkos Kinijos įtakos pavojų tarptautinių IRT normų plėtotei; ragina ES ir NATO stiprinti koordinavimą užtikrinant ypatingos svarbos skaitmeninės infrastruktūros ir telekomunikacijų tinklų apsaugą nuo užsienio šalių vykdomo klastojimo, laipsniškai atsisakant įrangos, kurią gamina subjektai iš nedemokratinių šalių, tokių kaip Kinija;
4.

ragina Pereinamojo laikotarpio karo tarybą užtikrinti, kad be kliūčių ir nedelsiant būtų atkurta konstitucinė tvarka ir būtų paisoma demokratinių vertybių; pažymi, kad civilinės pereinamojo laikotarpio vyriausybės, į kurią būtų įtraukti kai kurių opozicijos grupių nariai, paskyrimas – tai pirmasis žingsnis grįžtant prie konstitucinės tvarkos; be to, ragina Pereinamojo laikotarpio karo tarybą sukurti ir užtikrinti sąlygas įtraukiam nacionaliniam vyriausybės ir pilietinės visuomenės veikėjų dialogui ir nedelsiant garantuoti taikų, civilių vadovaujamą ir skubų perėjimą prie demokratinių, laisvų ir sąžiningų rinkimų, per kuriuos būtų demokratiškai išrinktas prezidentas ir įtrauki vyriausybė;
W.

kadangi Jemeno ekonomika 2015–2019 m. susitraukė 45 proc.; kadangi jo ekonomikai, kuri net ir iki konflikto buvo trapi, padarytas didelis neigiamas poveikis, o šimtai tūkstančių šeimų nebeturi stabilių pajamų šaltinių; kadangi 90 proc. maisto Jemenas importuoja komerciškai, o to pagalbos agentūros negali pakeisti, nes humanitarinės pagalbos agentūros gyventojams išduoda kuponus arba grynuosius pinigus, kad jie galėtų apsipirkti turguose; kadangi 70 proc. Jemenui teikiamos paramos ir komercinio importo patenka į šalį per husių kontroliuojamą Chudaidos uostą ir šalia esantį Salifo uostą, per kuriuos tiekiamas maistas, degalai ir vaistai, kurių reikia gyventojams, kad išgyventų;
3.

primena, kad Parlamentas kasmet gauna daug peticijų iš atitinkamų piliečių, kurie reiškia nepasitenkinimą dėl to, kaip ES teisė įgyvendinama valstybėse narėse; yra ypač susirūpinęs dėl to, kad daug peticijų pateikėjų nukreipiami į kitas institucijas; dar kartą reiškia susirūpinimą dėl to, jog šis požiūris gali paskatinti piliečius manyti, kad ES institucijos jų nuomonės neklauso; pabrėžia svarbų pilietinės visuomenės ir kitų suinteresuotųjų subjektų, visų pirma informatorių, vaidmenį stebint, kaip taikoma ES teisė, ir teikiant taikymo ataskaitas;
27.

pritaria siūlomai profesinės kompetencijos centrų, suburiančių įvairius profesinio rengimo ir mokymo suinteresuotuosius subjektus ir vietos partnerius, plėtrai; pabrėžia, kad tokie centrai gali būti inovacijų, kokybės ir įtraukumo skatinamasis veiksnys, palengvinti keitimąsi gerąja patirtimi, skatinti tarpusavio mokymąsi ir padėti gerinti profesinio mokymo kokybę ir sąlygas visoje ES; ragina valstybes nares užtikrinti intensyvias investicijas į šių centrų ir visų profesinio rengimo ir mokymo institucijų plėtrą ir primena, kad norint skirti paramą profesinės kompetencijos centrams įgyvendinant programą „Erasmus+“ reikia numatyti plačių užmojų programos biudžetą; ragina valstybes nares imtis tolesnių priemonių siekiant suburti ir įtraukti suinteresuotuosius subjektus, kad būtų galima didinti švietimo svarbą ir kokybę šiuose centruose, taip pat geriau derinti įgūdžių pasiūlą ir paklausą bei remti darbdavius ieškant profesinio mokymo infrastruktūros sprendimų; ragina valstybes nares paversti profesinės kompetencijos centrus skatinamuoju veiksniu kuriant bendrą Europos profesinio rengimo ir mokymo kvalifikacijų, mokymo programų ir diplomų sistemą; be to, ragina valstybes nares skatinti regioninio bendradarbiavimo strategijas, kad būtų galima parengti tarpvalstybines programas, kuriomis siekiama sudaryti palankesnes sąlygas besimokančių asmenų ir darbuotojų judumui ir pagerinti teritorinį bei regioninį bendradarbiavimą, be kita ko, pasitelkiant Europos kvalifikacijų sandarą;
16.

palankiai vertina priemones, kurių Sąjunga ėmėsi, siekdama įveikti COVID-19 krizę, ECB likvidumo injekciją, didesnį EIB kapitalą MVĮ ir SURE iniciatyvą, ir taip padėti valstybėms narėms finansuoti trumpalaikius darbo susitarimus, išlaikyti užimtumą ir apsaugoti darbuotojus; taip pat palankiai vertina specialius finansinius išteklius pagal valstybės pagalbos sistemą, siekiant remti įmones, kurios kitu atveju būtų mokios, ir darbuotojus, kovojant su pašaliniais pandemijos padariniais; vis dėlto ragina Komisiją užtikrinti, kad nepaprastosios padėties etapu teikiama pagalba būtų pateisinama atsižvelgiant į pandemijos pasekmes, nesukeltų trikdžių veiksmingai konkurencijai bendrojoje rinkoje ir kad nė vienas strateginis sektorius neliktų nuošalyje; be to, tikisi, kad laiku bus peržiūrėtos Sąjungos valstybės pagalbos taisyklės, siekiant suteikti valstybėms narėms reikiamą lankstumą tikslinei paramai, kuria skatinamas pramonės priklausomybės nuo iškastinio kuro mažinimas ir skaitmeninimas, ir ypač Valstybės pagalbos aplinkos apsaugai ir energetikai gairės; atsižvelgdamas į tai pabrėžia, kad bet kokia valstybės pagalbos taisyklių peržiūra turėtų būti grindžiama poveikio Europos pramonės konkurencingumui vertinimu, joje turėtų būti atsižvelgiama į galimus iškraipymus pasauliniu lygmeniu ir ji turėtų visiškai atitikti ES 2050 m. poveikio klimatui neutralumo tikslą ir aplinkos apsaugos tikslus, dėl kurių susitarta ES klimato teisės aktuose;
23.

pabrėžia, kad pastarojo meto pandemija parodė skaitmeninių sprendimų, ypač nuotolinio darbo, svarbą ir būtinybę Europos lygmeniu nustatyti gaires ir taisykles; mano, kad tinkamai reguliuojamos lanksčios darbo sąlygos, nuotolinis darbas ir nuo vietos nepriklausančios darbo vietos sudaro galimybių, pvz., geriau derinti profesinį ir asmeninį gyvenimą, mažinti su kasdieniu važinėjimu į darbą susijusį išmetamo CO 2 kiekį ir didinti neįgaliųjų įsidarbinimo galimybes, be to, tai gali padėti kovoti su gyventojų mažėjimu kaimo vietovėse; ragina Komisiją parengti ES nuotolinio darbo darbotvarkę, įskaitant pasiūlymą dėl teisėkūros procedūra priimamo akto, kuriuo būtų užtikrintos deramos darbo sąlygos, be kita ko, darbo valandų laikymasis, atostogos, galimybė derinti profesinį ir asmeninį gyvenimą ir teisė atsijungti; pabrėžia, kad ypatingą dėmesį reikia skirti vaikų turinčių darbuotojų, vienišų tėvų (motinų) ir neformalių globėjų, nuolat besirūpinančių išlaikomais giminaičiais, padėčiai, nes per COVID-19 pandemiją paaiškėjo, kad šioms grupėms buvo sudėtingiausia suderinti darbą ir šeimos gyvenimą dirbant nuotoliniu būdu; todėl pabrėžia tinkamų vaikų priežiūros sprendimų svarbą;
14.

ragina Komisiją pasiūlyti bendras ES taisykles dėl COVID-19 protrūkiui švelninti išleistų čekių sąlygų, kuriomis būtų užtikrinta aukšto lygio vartotojų apsauga, jose būtų numatyta vartotojų savanoriško sutikimo juos gauti sąlyga, tačiau tai nedarytų įtakos bendrovių pareigai sumokėti kompensacijas keliautojams per ES teisės aktuose nustatytą laikotarpį, siekiant, kad čekių naudojimas būtų lankstesnis ir atitinkamai patrauklesnis ir gyvybingesnis, taip pat siekiant išvengti dar vieno nenuoseklaus įgyvendinimo, dėl kurio vartotojai vertinami skirtingai ir transporto bei turizmo rinkoje iškraipoma konkurencija; be to, ragina Komisiją imtis visų turimų priemonių, kad būtų užtikrintas tinkamas ES teisės vykdymas ir vienodas taikymas ir skatinama naudotis suderintomis taisyklėmis dėl savanoriškai pasirenkamų čekių;